മദ്യവ്യവസായ തൊഴിലാളികള് കൂട്ട ധര്ണ്ണ നടത്തി തൊടുപുഴ: തൊടുപുഴ താലൂക്ക് മദ്യവ്യവസായ തൊഴിലാളി യൂണിയന് സി.ഐ എ.ടി യു വിന്റെ നേതൃത്വത്തില് തൊടുപുഴ എക്സൈസ് ഓഫീസിനു മുന്പില് കൂട്ടധര്ണ്ണ നടത്തി. താലൂക്കിലെ 25 ഷാപ്പിലെ സാമ്ബിള് പരിശോധനയില് ഒരേ തരത്തിലുള്ള മായം കണ്ടെത്തിയെന്ന ലാബ് പരിശോധനാ റിപ്പോര്ട്ടിലെ ദുരൂഹതയില് വ്യക്തത വരുത്തുക, കള്ള് പരിശോധന ലാബ് റിപ്പോര്ട്ട് പുനപരിശോധിക്കുക, ലാബിലെ തിരിമറിയും ഗൂഡാലോചനയും സംബന്ധിച്ച് വിജിലന്സ് അന്വേഷിക്കുക. പുറത്തു നിന്നു വരുന്ന കള്ള് ഷാപ്പില് ഏല്പിക്കുന്നതിനു മുന്പ് സാമ്ബിള് എടുക്കുക , നിരപരാധികളായ തൊഴിലാളികളുടെ പേരില് കേസ്സെടുക്കുന്നത് അവസാനിപ്പിക്കുക എന്നീ ആവശ്യങ്ങള് ഉന്നയിച്ചു കൊണ്ടായിരുന്നു ധര്ണ്ണ . യൂണിയന് ജനറല് സെക്രട്ടറി കെ.എം. ബാബു അദ്ധ്യക്ഷത വഹിച്ചു. പ്രസിഡന്റ് വി.വി മത്തായി ഉദ്ഘാടനം ചെയ്തു. കെ.എല് ജോസഫ് , കെ.വി. ജോയി, കെ.കെ. മനോജ് എന്നിവര് പ്രസംഗിച്ചു.